നളിനകാന്തി

സുസ്മേഷ് ചന്ത്രോത്ത് തിരക്കഥയെഴുതി സംവിധാനം ചെയ്ത്  2024 -ൽ പുറത്തിറങ്ങിയ മലയാളചലച്ചിത്രമാണ് നളിനകാന്തി. ടി പത്മനാഭന്റെ  ജീവിതവും സാഹിത്യവും പ്രമേയമാകുന്ന നളിനകാന്തിയിൽ പത്മനാഭനോടൊപ്പം ചലച്ചിത്രതാരം അനുമോൾ, എഴുത്തുകാരി ശ്രീകല മുല്ലശ്ശേരി, രാമചന്ദ്രൻ, പത്മാവതി, കാർത്തിക് മണികണ്ഠൻ എന്നിവർ പ്രധാനവേഷത്തിൽ അഭിനയിച്ചിരിക്കുന്നു. 

## ഗാലറി

പ്രമാണം:നളിനകാന്തി സിനിമയിൽ നിന്നും.jpg|നളിനകാന്തി സിനിമയിൽ നിന്നും
പ്രമാണം:നളിനകാന്തി ഷൂട്ടിങ് ലൊക്കേഷൻ.jpg|നളിനകാന്തി ഷൂട്ടിങ്
പ്രമാണം:നളിനകാന്തി പോസ്റ്റർ.jpg|നളിനകാന്തി പോസ്റ്റർ
പ്രമാണം:ഗാനരചയിതാവായ ഷിബു ചക്രവർത്തിയോടൊപ്പം.jpg|ഗാനരചയിതാവായ ഷിബു ചക്രവർത്തിയോടൊപ്പം.
പ്രമാണം:എസ്.എൻ സ്വാമി, മനേഷ് മാധവൻ ( ഛായാഗ്രഹകൻ) സുമേഷ് സീയെൻ.jpg|എസ്.എൻ സ്വാമി, മനേഷ് മാധവൻ ( ഛായാഗ്രഹകൻ) സുമേഷ് സീയെൻ.
പ്രമാണം:ടി പത്മനാഭൻ.സിനിമയിൽ നിന്നും.jpg|ടി പത്മനാഭൻ.സിനിമയിൽ നിന്നും.
പ്രമാണം:നളിനകാന്തി ചിത്രീകരണവേളയിൽ.jpg|നളിനകാന്തി ചിത്രീകരണവേളയിൽ.
പ്രമാണം:എഡിറ്റർ രിഞ്ജുവിനൊപ്പം സുസ്മേഷ് ചന്ത്രോത്ത്.jpg|എഡിറ്റർ രിഞ്ജുവിനൊപ്പം സുസ്മേഷ് ചന്ത്രോത്ത്
പ്രമാണം:സുസ്മേഷ് ചന്ത്രോത്ത് - സംവിധായകൻ ( നളിനകാന്തി ).jpg|സുസ്മേഷ് ചന്ത്രോത്ത് - സംവിധായകൻ ( നളിനകാന്തി)

## സാങ്കേതിക വിദഗ്ധർ
* ഛായാഗ്രഹണം  : മനേഷ് മാധവൻ 
* ഗാനരചന         : ഷിബു ചക്രവർത്തി 
* സംഗീതം           : സുദീപ് പാലനാട് 
* ഗാനലാപനം   : സുദീപ് പാലനാട്, ദീപ പാലനാട്, അനഘ ശങ്കർ 
* ശബ്ദസംവിധാനം : രംഗനാഥ് രവി
* ചിത്രസംയോജനം : രിഞ്ചു ആർ. വി 
* സിങ്ക് സൗണ്ട്         : ബിനു ഉലഹന്നാൻ
* ശബ്ദമിശ്രണം    : ബിജു പി ജോസ് 
* സെക്കന്റ്‌ യൂണിറ്റ്  ഛായാഗ്രഹണം : പ്രവീൺ പുത്തൻപുരയ്‌ക്കൽ 
* കളറിസ്റ്റ് : രമേഷ് അയ്യർ 
* ടൈറ്റിൽ ഡിസൈൻസ്  : മനോജ് ഗോപിനാഥ്‌
*ചമയം : രാജി പി. ആർ 
*VFX : സഞ്ജയ്‌. എസ്. 
*DI സ്റ്റുഡിയോ : വിസ്ത ഒബ്സ്ക്യൂറ എന്റർടൈൻമെന്റ്സ് 
*ഡ്രോയിങ് & പെയിന്റിംഗ് : ശ്രീജ പള്ളം, കന്നി എം, സചീന്ദ്രൻ കാഡറുക്ക, സുധീഷ് വേലായുധൻ
*അഡീഷണൽ സൗണ്ട്  : വിഷ്ണു കെ പി 
*എക്സിക്യൂട്ടീവ് പ്രൊഡ്യൂസർ : ലെൻസ്‌ &പേപ്പർ മീഡിയ 
*പബ്ലിസിറ്റി ഡിസൈൻ : ശ്രീരാജ്  ടി . വി
*

## പ്രമേയം
അപൂർവ്വസുന്ദരമായ കഥകൾ എഴുതിയ ടി പത്മനാഭൻ എന്ന മലയാള എഴുത്തുകാരന്റെ ജീവിതവും അദ്ദേഹത്തിന്റെ കഥകളുടെ സൃഷ്ടിപശ്ചാത്തലവും പ്രമേയമാക്കി ഒരുക്കിയ ചിത്രമാണ് **നളിനകാന്തി**.ചിത്രത്തിൽ അഞ്ച് ഗാനങ്ങളാണ് ഉള്ളത് .

## ആദ്യത്തെ പ്രദർശനം
ചിത്രത്തിന്റെ ആദ്യ പ്രദർശനം 2024 ജനുവരി 6-ന് കണ്ണൂർ സവിത തീയേറ്ററിൽ നടന്നു.

## ആസ്വാദനം

അപൂർവ്വസുന്ദരമെന്ന് ബ്ലർബിലെ വരികളിൽ സത്യസന്ധമായി വിശേഷിപ്പിക്കാവുന്ന കഥകൾ എഴുതിയ ടി. പത്മനാഭന്റെ ജീവിതവും കഥയും പ്രമേയമായി വരുന്ന ചിത്രമാണ് സുസ്മേഷ് ചന്ത്രോത്ത് സംവിധാനം ചെയ്ത 'നളിനകാന്തി '. ജീവിതത്തെ കഥാത്മകമായി ചിത്രീകരിച്ചിട്ടുണ്ട് സുസ്മേഷ്. ടി. പത്മനാഭന്റെ സ്നേഹവും കരുതലും അനുഭവിച്ച മനുഷ്യരുടെ സാക്ഷ്യം ഇതിലുണ്ട്. അതായത്, പത്മനാഭൻ ജീവിതത്തിന്റെ;
സ്‌നേഹത്തിന്റെ  " സാക്ഷികൾ " ഈ ചിത്രത്തിൽ പ്രത്യക്ഷപ്പെടുന്നു. രാമചന്ദ്രനും പത്മാവതിയും. രക്തബന്ധുക്കൾ മാത്രമാണ് കുടുംബം എന്ന കാഴ്ചപ്പാടിനെ ധീരമായി പൊളിച്ചെഴുതുന്നു. നളിനകാന്തി പ്രമേയപരമായി വിജയിക്കുന്നത് അവിടെയാണ്. ബന്ധുത്വം എന്നത് ഉപാധികളില്ലാത്ത ജാതിരഹിതമായ സ്നേഹബന്ധമാണ് എന്നത് ഇക്കാലത്ത് ഏറ്റവും പ്രധാനപ്പെട്ട ഒരു സാമൂഹിക വിഷയം കൂടിയാണ്. മൈത്രിയുടെ ജാതിരഹിതമായ ഒരു രേഖയാണ് നളിനകാന്തി. 
ഈ പ്രായത്തിലും തന്റെ ദൈനംദിന നിമിഷങ്ങൾ കഥയായി എഴുതുന്ന ടി. പത്മനാഭന്റെ ഏകാന്തനിമിഷങ്ങൾ, അമ്മയോർമ്മകൾ, ഭൂതദയ എല്ലാം ഇതിലെ കാഴ്ചയിലേക്ക് വരുന്നു. ഒരു പത്മനാഭൻ കഥയായി ജീവിതം മാറുന്നു. എന്നാൽ പ്രശസ്തമായ 'പത്മനാഭൻ  തമാശകൾ ' ഇതിൽ വരുന്നില്ല എന്നത് ഒരു അഭാവമാണ്. നേരിൽ കാണുമ്പോൾ വളരെയധികം വാത്സല്യം അനുഭവിപ്പിക്കുന്ന അദ്ദേഹം ചിലപ്പോൾ മറ്റൊരാളോട് പറയുന്നത് ഇങ്ങനെയായിരിക്കും. ' മാഹാ താടായി '! നർമ്മബോധം ജീവിതത്തിലുണ്ട്. പല കഥകളുടെ അടിയൊഴുക്കായും നർമ്മം കടന്നുവരുന്നുണ്ട്. ഈ ചിത്രത്തിലില്ല എന്നാൽ പല സന്ദര്ഭങ്ങളിലും മൗനത്തിന്റെ സംഗീതം സുസ്മേഷ് അനുഭവിപ്പിക്കുന്നു. 

( താഹാ മാടായി )

## [https://www.southlive.in/movie/film-news/nalinakanthi-t-padmanabhan-biopic-susmesh-chandroth-review-by-shyam-prasad അവലംബം]

https://www.samakalikamalayalam.com/amp/story/movie-news/t-padmanabhans-life-becomes-a-movie-nalinakanti-is-directed-by-susmesh-chandroth-193574.htmlhttps://www.samakalikamalayalam.com/amp/story/movie-news/t-padmanabhans-life-becomes-a-movie-nalinakanti-is-directed-by-susmesh-chandroth-193574.html